jkorsvik/nowiki_second_scrape_merged huggingface dataset:
Werner Krauss

Werner Krauss (født 23. juni 1884 i Gestungshausen nært Coburg, Bayern, død 20. oktober 1959 i Wien, Østerrike) var en tysk skuespiller, kjent blant annet for titelrollen i Doktor Caligaris kabinett (1920).


== Filmografi (i utvalgl) ==
1916 - Hoffmanns Erzählungen
1920 - Doktor Caligaris kabinett
1920 - Brøderne Karamansov
1921 - Danton
1922 - Den brennende åker
1924 - Das Wachsfigurenkabinett
1925 - Bak gledens maske
1926 - Vildanden
1926 - Nana
1926 - Der Student von Prag
1928 - Revystjernen (Da hält die Welt den Atem an) 
1932 - Mannen uten navn
1936 - Det hendte i Wien
1940 - Blod og gull
1943 - Paracelsus


== Referanser ==


== Eksterne lenker ==
(en) Werner Krauss – kategori av bilder, video eller lyd på Commons 
(en) Werner Krauss på Internet Movie Database 
(sv) Werner Krauss i Svensk Filmdatabas 
(da) Werner Krauss på Filmdatabasen 
(fr) Werner Krauss på Allociné 
(en) Werner Krauss på AllMovie 
(en) Werner Krauss hos The Movie Database 
(en) Werner Krauss hos Internet Broadway Database 
(en) Werner Krauss på Discogs 
(en) Werner Krauss på MusicBrainz
Blanche Noyes

Blanche Noyes (født 23. juni 1900, død 6. oktober 1981) var en amerikansk flyger som var blant de første ti kvinner som fikk flysertifikat. I 1929 var hun Ohios første  kvinnelig pilot.


== Biografi ==
Hun ble født Blanche Wilcox 23. juni 1900 i Cleveland, Ohio. Hun ga opp sin skuespillerkarriere etter å ha giftet seg med flygeren Dewey L. Noyes (c. 1900 – 1935).Hun begynte å fly i 1929 etter å fått flytimer av sin mann. Hun fløy solo etter fire timer og fikk sitt flysertifikat i juni samme år.Noyes deltok i det første Women's Air Derby i august 1929 som en av tyve konkurrenter som forsøkte å fly fra Santa Monica, California til Cleveland. Underveis unnslapp hun døden da hennes fly tok fyr i luften i nærheten av Pecos. Hun landet så hardt at understellet ble skadet. Hun slukket brannen, fikk flyet, reparert og fortsatte løpet. Hun kom på fjerdeplass i sin klasse.
Hun arbeidet som demonstrasjonspilot for Standard Oil i 1931 og fløy for forskjellige organisasjoner frem til 1935, da hennes mann døde i et havari.
I 1936 deltok hun som co-pilot for Louise Thaden og vant Bendixtrofeet det første året kvinner fikk lov til å konkurrere mot menn. De satte en ny verdensrekord på 14 timer og 55 minutter fra New York til Los Angeles. De fløy Beech C17R Staggerwing todekker. Laura Ingalls, en annen flyger, kom på andreplass 45 minutter senere med en Lockheed Orion.


== Women's Advsory Committee ==
Mens hun bodde i Irvington, New Jersey, ble Noyes medlem av Women's Advisory Committee for Aeronautics. I august 1936 var hun var blant en håndfull av ledende kvinnelige flygere til å delta i Air Marking Group, grunnlagt  av Bureau of Air Commerce, finansiert av Works Progress Administration.. Gruppens mål var å bidra til flynavigasjon ved å skrive navnet til den nærmeste byen i hvit maling i 25 kilometers intervaller på takene av større bygninger hvis det er mulig, ellers på bakken. Da USA  kom med i andre verdenskrig i desember 1941 måtte Noyes' team av sikkerhetsmessige stryke ut omtrent 13 000 områder som de hadde merket. Etter krigen ble ytterligere navigasjonshjelpemidler lagt til. i henhold til National Air and Space Museum var hun i mange år den eneste kvinnelige pilot med tillatelse til å fly regjeringens fly.Hun skrev også en rekke avis- og tidsskriftartikler.Hun døde den 6. oktober 1981 i Washington, D.C.Noyes ble innlemmet i National Aviation Hall of Fame i 1970. Hun var den første kvinne som fikk gullmedalje av Commerce Department for 35 år i offentlig tjeneste forvå forbedre flysikkerheten.


== Referanser ==
Andreas Bussæus

Andreas Bussæus (også Anders Buss; født 31. mars 1679, død 4. januar 1735 i Helsingør i Danmark) var en norskfødt filolog, historiker og jurist.


== Biografi ==


=== Bakgrunn ===
Han var sønn av Dorthe Storm og fogd i Lofoten, samt viseamtmann i Nordlandenes Amt, Peder Andersen Buss. I 1686 omkom faren i en drukneulykke, hvoretter moren giftet seg med Joachim Bredal (død 1708), sønn av tidligere biskop i Trondhjem Erik Bredal. I 1694 ble Bussæus sendt på skole i Bergen. Etter å tatt baccalaureus studerte han teologi, for å ha noe å falle tilbake på. Heretter kastet han seg over filologi, historie og juss. 


=== Borgermester i Helsingør ===
I 1710 ble han utnevnt til høyesterettsadvokat, og i 1718 borgermester i Helsingør på Sjælland. Her fortsatt han sine historiske og filologiske studier, og var en ivrig samler av bøker og manuskripter. I 1723 måtte han på kongelig befaling oppta forhør av tre helsingørske ferjemenn, som påsto å ha sett en ekte havmann mellom Hven og Sjælland. Forhøret er gjengitt i Oluf Bangs Samling af adskillige Nyttige og Opbyggelige Materier saa vel gamle som nye, fjerde stykke, 1743.Bussæus ervervet seg flere velyndere, deriblant den franske gesandt grev Plélo som støttet ham økonomisk med trykkingen av hans latinske oversettelse av Are Frodes Islendingabok, samt sendte 50 eksemplarer av verket til Paris. Bussæus oversatte også Arngrim Jonssons Historie om Grønland (1732) og forfattet Frederik IV's Dagregister på dansk i 1770 og på tysk i 1773. Av hans mangeårige forfatterskap, nådde kun en del å bli trykt. 


=== Ekteskap ===
I 1712 hadde han ektet Mette Frandsdatter Wederborn (d. 1738). Selv døde han i september 1735, hvoretter han ble begravet i Skt. Olai kirke i Helsingør. Enken skjenket et utvalg av hans egne håndskrevne arbeider til Det Kongelige Bibliotek, mens resten av biblioteket ble solgt på auksjoner.


== Referanser ==
Landkreis Limburg-Weilburg

Limburg-Weilburg (tysk: Landkreis Limburg-Weilburg) er et administrativt distrikt (Landkreis) i den tyske delstaten Hessen, og er tilknyttet byregionen Rhein-Main.
Kretsen ble opprettet 1944 da de tidligere kretsene Limburg og Oberlahnkreis ble slått sammen.


== Referanser ==


== Eksterne lenker ==
Offisielt nettsted 
(en) Landkreis Limburg-Weilburg – kategori av bilder, video eller lyd på Commons
Years of Living Dangerously

Years of Living Dangerously er en amerikansk dokumentarserie om global oppvarming. Første sesong bestod av ni episoder og hadde premiere på den amerikanske fjernsynskanalen Showtime 13. april 2014. Den vant en Primetime Emmy Award for beste dokumentar- eller faktaserie. Andre sesong skal bestå av åtte episoder og ha premiere på TV-kanalen National Geographic Channel 30. oktober 2016. Noen av seriens produksjonsledere er James Cameron, Arnold Schwarzenegger, Robert Palumbo og serieskapere Joel Bach og David Gelber.The New York Times har kalt Years of Living Dangerously den beste TV-serien fra USA om global oppvarming.


== Sesonger ==


=== Sesong 1 ===
I hver episode blir kjendiser og miljøjournalister bedt om å utforske konsekvensene av global oppvarming gjennom intervjuer med ulike mennesker. De fungerer som representanter for publikum og spør spørsmål for å klargjøre hvor alvorlig situasjonen er. President Barack Obama ble intervjuet i siste episode av sesong 1. Cameron, Schwarzenegger, miljøaktivist Daniel Abbasi, Weintraub, Bach og Gelber var produksjonsledere for første sesong.


=== Sesong 2 ===
Sesong 2 skal utforske konsekvensene av stigning i havnivået, historiske tørkeperioder og det stadig økende antallet av utrydningstruede arter. Den vil også foreslå løsninger som enkeltmennesker, samfunn, selskaper og regjeringer kan ty til for å håndtere klimaendringer. Kjendiser som skal delta i sesong 2 er blant andre Schwarzenegger, Ian Somerhalder, America Ferrera, Thomas Friedman and Don Cheadle, and newcomers David Letterman, Gisele Bündchen, Jack Black, Cameron, Joshua Jackson, Aasif Mandvi, Cecily Strong, Sigourney Weaver, Bradley Whitford, Nikki Reed og Ty Burrell.


== Referanser ==


== Eksterne lenker ==
(en) Years of Living Dangerously på Internet Movie Database 

(en) Years of Living Dangerously på Metacritic
Zygolophodon

Zygolophodon er en utdødd slekt av mastodonter som levde i Eurasia, Afrika og Nord-Amerika fra miocen til midten av pleistocen. Det kan ha utviklet seg fra Eozygodon, den eldste mastodontslekten, og gav trolig selv opphav til slekten Mammut (ikke å forveksle med mammuter, som er i elefantfamilien).


== Bygning og levevis ==
Som andre mastodonter har Zygolophodon-artene hovedsakelig holdt til i skog og beitet på busker og trær. De skiller seg ut fra de øvrige elefantdyrene ved sine lange, rette støttenner som har vært nesten uten krumming.
Noen av Zygolophodon-artene er blant de største pattedyrene som noengang har levd. Med en skulderhøyde på 3.9 til 4.1 meter og en beregnet vekt på ca 14-16 tonn var de tyngre enn flere av langlasdinosaurene og nærmet de seg størrelsen til Paraceratherium, det tyngste landlevende pattedyret man kjenner.


== Arter ==
Det er fem kjente arter i slekten:

Zygolophodon tapiroides er den eldste berskrevne arten, navngitt av Georges Cuvier i 1824). Dette er også typearten for slekten.
Zygolophodon turicensis, beskrevet av Schintz, 1824. Arten er funnet i Sentral-Europa og i tillegg et funn fra Algerie.
Zygolophodon proavus, beskrevet av Edward Drinker Cope, 1873)
Zygolophodon lufengensis, funnet i Kina, beskrevet av Zhang Xingyong, 1982
Zygolophodon aegyptensis Sanders and Miller, 2002


== Referanser ==


== Eksterne lenker ==
(en) Zygolophodon i Global Biodiversity Information Facility 
(en) Zygolophodon hos Fossilworks 
(en) Kategori:Zygolophodon – bilder, video eller lyd på Wikimedia Commons 
Zygolophodon – detaljert informasjon på Wikispecies
Bredgränd (Stockholm)

Bredgränd er et smug i Gamla stan i Stockholm. Det er det tredje smuget, regnet fra Slottsbacken som begynner ved Skeppsbron og går opp til Österlånggatan. Det går parallelt med Skeppar Karls gränd og Kråkgränd. Ved starten av smuget, ved Skeppsbron, ligger Hotel Reisen og Sjöfartshuset.
Bredgränd var et vanlig forekommende navn, som ofte ble gitt til smug som var litt bredere enn nabosmugene. Bredgränd var blant annet et eldre navn for Drakens gränd. På begynnelsen av 1700-tallet stabiliserte gatenavnene seg, og fra 1711 brukes nåværende navn Bredgränd. Før det het også smuget Tunnbindargränden.


== Bilder ==

		


== Se også ==
Gater og torg i Gamla stan


== Referanser ==


== Litteratur ==
Stahre, Nils-Gustaf; Fogelström, Per Anders (1986). Stockholms gatunamn: innerstaden. Monografier utgivna av Stockholms stad (återtryck av del av 1:a upplagan). Stockholm: Liber/Allmänna förlaget. Libris 7269073. ISBN 91-38-90777-1


== Eksterne lenker ==
(en) Bredgrand – kategori av bilder, video eller lyd på Commons
(sv) Stockholmskällan har multimedia som gjelder Bredgränd (Stockholm)
USS «Will Rogers»

USS «Will Rogers» var en undervannsbåt i Benjamin Franklin-klassen – den siste 41 av Freedom Polaris-ubåter. Hun var det eneste skipet i United States Navy som ble oppkalt etter humoristen Will Rogers (1879-1935).


== Bygging og idriftsettelse ==
Kontrakten for å bygge Will Rogers ble underskrevet 29. juli 1963, og kjølen ble strukket 20. mars 1965 i Groton, Connecticut, av General Dynamics Corporation Electric Boatv Division. Hun ble sjøsatt  21. juli 1966 døpt  av Muriel Buck Humphrey, kona til USAs visepresident Hubert Humphrey, og satt i drift 1. april 1967.
«Will Rogers» var basert på Groton til 1974 da hun flyttet til en fremskutt base på Naval Station Rota, Spania. Rundt denne tiden ble hun konvertert til å bruke Poseidon ballistiske missiler, og hennes  kjernefysiske reaktorer ble endret. Hun gjennomført flere avskrekkende utskytinge fra Rota i 1978, og det totale antall patruljer hun utførte var 35. Hun ble hugget opp like etter 1978
Gullstikka 2009

Gullstikka 2009 var den åttende Gullstikka-utdelingen og ble arrangert 4. mars 2010.


== Vinnere ==


== Referanser ==
Prix du Jury

Prix du Jury (Juryprisen) er en utmerkelse som deles ut på Filmfestivalen i Cannes. Vinneren utnevnes av en jury og velges fra festivalens hovedprogram. Den anses å være mindre prestisjefylt enn de andre store prisene, Gullpalmen (Palme d'Or) og Juryens store pris (Grand Prix).
Fra 1951 til 1966 het utmerkelsen Grand Prix Spécial du Jury og var det nest mest ansette premien på festivalen. I 1967, byttet den andre utmerkelsen, Grand Prix, navn till Grand Prix du Jury og førstnevnte utmerkelse ble fjernet. To år senere, i 1969, ble Prix Jury avskilt fra Grand Prix og siden da har begge blitt utdelt. I 1946 fantes også en premie som bare ble utdelt én gang, Prix international du jury, som filmen Kampen om jernbanene av René Clément vant.


== 1950-tallet ==
1951 : Alt om Eva av Joseph L. Mankiewicz
1952 : Vi er alle mordere av André Cayatte
1953 : Ingen pris utdelt
1954 : En fransman i London av René Clément
1955 : Det tapte kontinent av Leonardo Bonzi, Enrico Gras og Giorgio Moser
1956 : Mysteriet Picasso av Henri-Georges Clouzot
1957 : De 63 dager av Andrzej Wajda och Det sjunde inseglet av Ingmar Bergman
1958 : Min onkel av Jacques Tati
1959 : Stjernen av Konrad Wolf


== 1960-tallet ==
1960 : Kjærlighetseventyr av Michelangelo Antonioni og En merkelig besettelse av Kon Ichikawa
1961 : Nonnen og djevelen av Jerzy Kawalerowicz
1962 : Prosessen mot Jeanne d'Arc av Robert Bresson og Feber av Michelangelo Antonioni
1963 : Harakiri av Masaki Kobayashi og En dag kom en katt av Vojtech Jasny
1964 : Kvinnen i sanden av Hiroshi Teshigahara
1965 : Kwaidan av Masaki Kobayashi
1966 : Alfie av Lewis Gilbert
1969 : Z - Han lever av Costa-Gavras


== Referanser ==
Gullstikka 2010

Gullstikka 2010 var den niende Gullstikka-utdelingen og ble arrangert 15. april 2011.


== Vinnere ==


== Referanser ==
Gullstikka 2011

Gullstikka 2011 var den tiende Gullstikka-utdelingen og ble arrangert 15. april 2012.


== Vinnere ==


== Referanser ==
Gullstikka 2012

Gullstikka 2012 var den ellevte Gullstikka-utdelingen og ble arrangert 15. mars 2013.


== Vinnere ==


== Referanser ==
Gullstikka 2013

Gullstikka 2013 var den tolvte Gullstikka-utdelingen og ble arrangert 14. februar 2014.


== Vinnere ==


== Referanser ==
Karakoyunlu

Karakoyunlu er en by med 13 686 innbyggere (2015) i den tyrkiske provinsen Iğdır. Den ligger nord for Iğdır og sør for Armenia.


== Referanser ==
American Crime Story

American Crime Story er en amerikansk krim- og antologiserie utviklet av Scott Alexander og Larry Karaszewski, som også er produksjonsledere med Brad Falchuk, Nina Jacobson, Ryan Murphy og Brad Simpson. TV-serien hadde premiere på den amerikanske fjernsynskanalen FX 2. februar 2016.Første sesong het The People v. O. J. Simpson og handlet om rettssaken mot O.J. Simpson. Den var basert på Jeffrey Toobins bok The Run of His Life: The People v. O. J. Simpson. En senere sesong er under produksjon og vil foregå i kjølvannet av orkanen Katrina. Den skal i stor grad være basert på Douglas Brinkleys bok The Great Deluge: Hurricane Katrina, New Orleans, and the Mississippi Gulf Coast. Verken Alexander eller Karaszewski skal være med videre i sesong 2.


== Sesonger ==


=== Sesong 1 ===

Første sesong het The People v. O.J. Simpson. Den handler om rettssaken mot O.J. Simpson, som ble anklaget for å ha drept ekskonen Nicole Brown Simpson og modellen Ron Goldman. Cuba Gooding jr. spiller tittelrollen som O.J. Simpson, mens Sarah Paulson, Sterling K. Brown, Courtney B. Vance, John Travolta og Bruce Greenwood spiller advokater på ulike sider av konflikten. De første episodene tar for seg selve tiltalen, mens de andre handler om rettssaken og håndterer skyldspørsmålet. Sesongen er basert på Jeffrey Toobins bok The Run of His Life: The People v. O.J. Simpson fra 1997.


=== Sesong 2 ===
Andre sesong handler om drapet på Giovanni Versace.


== Referanser ==


== Eksterne lenker ==
(en) American Crime Story på Internet Movie Database 
(en) American Crime Story på Rotten Tomatoes
Aralık

Aralık er en by med 21 495 innbyggere (2015) i den tyrkiske provinsen Iğdır. Den ligger nord for Iran og sør for Armenia.


== Referanser ==


== Eksterne lenker ==
Offisielt nettsted 
(en) Aralık – kategori av bilder, video eller lyd på Commons
Tuzluca

Tuzluca er en by med 23 550 innbyggere (2015) i den tyrkiske provinsen Iğdır. Den ligger nord for Ağrı, Taşlıçay og Doğubeyazıt; sør for Digor og Kağızman, og vest for Iğdır.


== Referanser ==


== Eksterne lenker ==
Offisielt nettsted 
(en) Tuzluca – kategori av bilder, video eller lyd på Commons
Charles Davis

Charles «Chaz» Davis (født 21. september 1993 i Worchester i Massachusetts) er en funksjonshemmet friidrettsutøver fra USA, som konkurrerer i klassen T12, som er én av klassene for synshemmede. Hans fremste internasjonale meritt er 2.-plass på 5000 meter fra Parapanamerikanske leker 2015 i Toronto. 


== Bakgrunn ==
Han begynte å miste synet i 2011, da han fikk Lebers hereditære (arvelige) optikus nevropati (LHON). Han drev da med terrengløp, men måtte etterhvert slutte med dette. Synet ble gradvis dårligere de neste årene, og han greier i dag å løpe på bane fordi han greier å se kontrasten mellom de hvite strekene på friidrettsbanen fra selve banen. Han skimter også konkurrentene dersom de er ca. 30 cm unna. Han ble overtalt til å løpe Grafton Gazebo 5 Mile Race våren 2014, der deler av inntektene gikk til forskning på LHON, og fikk da igjen motivasjonen til å konkurrere. Han begynte å konkurrere internasjonalt innen para-friidrett i 2015. 


== Idrettskarriere ==
2015Ved USA-mesterskapet i para-friidrett 2015 vant han 5000 meter, på tiden 16:09,71. Han slo Matthew Rodjom med nesten et minutt. Han ble tatt ut til å delta ved Parapanamerikanske leker 2015 i Toronto, der han kom på 2.-plass, kun slått av brasilianske Jacques Yeltsin Ortega. Han satte her ny personlig rekord på 15:48,87.
2016Han vant både 1500 og 5000 meter ved det amerikanske uttaket til Paralympics (US Paralympic Trials), som også teller som USA-mesterskapet i para-friidrett. Han ble dermed tatt ut til Paralympiske sommerleker 2016 i Rio de Janeiro. Der kom han på 10.-plass på 1500 meter, med ny personlig rekord på 3:58,28. Han satte også personlig rekord på 5000 meter, med 15:15,86, og endte der på 8.-plass.


== Referanser ==


== Eksterne lenker ==
(en) IPC - Charles Davis
(en) Team USA - Charles Davis
(en) Rio 2016 - Chaz Davis Arkivert 3. oktober 2016 hos Wayback Machine.
Kongressen danser

Kongressen danser (originaltittel: Der Kongreß tanzt) er en tysk operettefilm fra 1931.
Filmen ble samtidig innspilt i en fransk-språklig og engelsk-språklig versjon.


== Handling ==
Der Kongress tanzt finner sted under Wienerkongressen, som fant sted i 1814 og 1815 etter Napoleonskrigene. Russlands tsar Alexander reiser inkognito blant innbyggerne sin, i tradisjonen til sin forfar Peter den store. I den forbindelse kommer han over en vittig og sjarmerende selger, den unge Christel Weinzinger. Hun forsøker å annonsere for virksomheten sin, ved å kaste blomster med et visittkort i hver vogn som kjører forbi.
Etter hvert som historien utfolder seg, blir Christel anklaget for et attentat. Straffen frafalles imidlertid kort tid senere, og Christel er igjen fri. Tsaren, etter å ha blitt forelsket i Christel, bruker visittkortet for å besøke henne i virksomheten hennes. En romanse utvikler seg, med prins Metternich og hans hær av spioner har til hensikt å bruke denne situasjonen til å fremme deres egen agenda.
Forholdet deres kolliderer imidlertid med Pepi, sekretæren hans, som også er forelsket i Christel. Når Christel forteller vennene sine om romantikken, tror de naturligvis ikke på henne. Først når tsaren kommer med en fantastisk vogn for å hente henne, tror alle vennene hennes på Christel. Men romantikken blir avsluttet når Napoléon Bonaparte kommer seg vekk fra øya Elba, og begynner å marsjere mot Paris.


== Medvirkende ==
Lilian Harvey: Christel Weinzinger
Willy Fritsch: Zar Alexander von Russland / Uralsky
Otto Wallburg: Bibikoff, sein Adjutant
Conrad Veidt: Fürst Metternich
Carl-Heinz Schroth: Pepi, sein Sekretär
Lil Dagover: Herzogin
Alfred Abel: König von Sachsen
Adele Sandrock: Fürstin
Paul Hörbiger: Heurigensänger
Julius Falkenstein: Finanzminister
Margarete Kupfer: Gräfin


== Musikk i filmen ==
Das gibt's nur einmal, das kommt nie wieder  (sunget av Lilian Harvey)
Das muss ein Stueck vom Himmel sein, Wien und der Wein (sunget av Paul Hörbiger)Alle sanger komponert av Werner R. Heymann med tekster av Robert Gilbert


== Referanser ==


== Eksterne lenker ==
(en) Kongressen danser på Internet Movie Database 
(sv) Kongressen danser i Svensk Filmdatabas 
(fr) Kongressen danser på Allociné 
(nl) Kongressen danser på MovieMeter 
(en) Kongressen danser på AllMovie 
(en) Kongressen danser på Turner Classic Movies 
(en) Kongressen danser på Rotten Tomatoes
WPS Office

WPS Office er en kontorpakke utviklet av Kingsoft i Zuhai, Kina. De tilbyr en fri utgave (uten vannmerke fra 2016) og en profesjonell utgave som er abonnentbasert. Kontorpakken består av tre hovedeler: WPS Writer, WPS Presentation og WPS Spreadsheet. WPS er en forkortelse av delenes forbokstav. WPS Office blir utgitt på flere platformer som Windows, iOS, Android og Linux. Den er tilgjengelig på flere språk og kan åpne og redigere filer fra Microsofts Office pakke.


== Referanser ==
EVA Air

EVA Air (tradisjonell kinesisk: 長榮航空; pinyin: Chángróng Hángkōng; Pe̍h-ōe-jī: Tióng-êng Hâng-khong) er et taiwansk internasjonalt flyselskap basert i Taiwan Taoyuan internasjonale lufthavn utenfor Taipei, med passasjer- og fraktflyvninger til mer enn 40 internasjonale destinasjoner i Asia, Australia, Europa og Nord-Amerika. EVA Air er i det vesentlige privateid og har et fullt ut internasjonalt rutenett. Det er Taiwans nest største flyselskap.


== Referanser ==


== Eksterne lenker ==
(it) Offisielt nettsted 

(en) EVA Air – kategori av bilder, video eller lyd på Commons 
(en) EVA Air – galleri av bilder, video eller lyd på Commons
Kristen Connolly

Kristen Nora Connolly (født 12. juli 1980 i Montclair i New Jersey) er en amerikansk skuespiller.
Connolly har spilt i filmene Mona Lisa Smile, Meet Dave og The Happening, samt såpeoperaene Guiding Light og As the World Turns. Gjennombruddet kom i rollen som Dana i skrekkfilmen The Cabin in the Woods fra 2012. Filmen handler om en gruppe studenter som under et opphold på en hytte i skogen blir angrepet av fjernstyrte zombier. Det året spilte hun også i skrekkfilmen The Bay.
I 2013 fikk hun rollen som Christina Gallagher i Netflix-serien House of Cards, og hun spilte Bess Houdini i miniserien Houdini mot blant andre Adrien Brody. Siden 2015 har hun hatt hovedrollen i dramaserien Zoo. I 2014 spilte hun Petra Anderson i dramathrilleren A Good Marriage basert på Stephen Kings kortroman.


== Filmografi ==


=== Filmer ===


=== Fjernsyn ===


== Referanser ==


== Eksterne lenker ==
(en) Kristen Connolly på Internet Movie Database 

(no) Kristen Connolly hos Filmfront 
(sv) Kristen Connolly i Svensk Filmdatabas 
(da) Kristen Connolly på Filmdatabasen 
(da) Kristen Connolly på Scope 
(fr) Kristen Connolly på Allociné 
(en) Kristen Connolly på AllMovie 
(en) Kristen Connolly hos Rotten Tomatoes 
(en) Kristen Connolly hos TV Guide 
(en) Kristen Connolly hos The Movie Database